
ΔΕΛΤΙΟ ΤΥΠΟΥ

Συνέχεια ενημέρωσης αναφορικά με τον εντοπισμό και την διάσωση 33 αλλοδαπών νότια της Γαύδου - Σύλληψη αλλοδαπού στην Πάτρα – Σύλληψη αλλοδαπών στη Μυτιλήνη - Συνέχεια ενημέρωσης σχετικά με τον εντοπισμό και διάσωση 44 αλλοδαπών νότια της Γαύδου – Τροχαίο ατύχημα με τραυματισμό στη Μυτιλήνη – Διακομιδή ασθενούς

Συνέχεια ενημέρωσης:
Αναφορικά με τον εντοπισμό και την διάσωση 33 αλλοδαπών στη θαλάσσια περιοχή νότια της Γαύδου, τις μεσημβρινές ώρες χθες, συνελήφθη ένας 17χρονος αλλοδαπός (υπήκοος Νοτίου Σουδάν) για παράβαση του άρθρου 83 του Ν. 3386/2005 («Παράνομη είσοδος στη χώρα»), του άρθρου 25 του Ν. 5038/23 («Διευκόλυνση»), του Ν. 5275/2026 («Προώθηση πολιτικών νόμιμης μετανάστευσης»)και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.


*****

[bookmark: _GoBack]Τις μεσημβρινές ώρες της 26.09.2026, συνελήφθη από στελέχη του Γραφείου Ασφάλειας της Λιμενικής Αρχής της Πάτρας ένας 27χρονος αλλοδαπός (υπήκοος Αλβανίας) για παράβαση των άρθρων 82 παρ. 4 και 83 παρ. 1 του Ν.3386/05 (ΦΕΚ 212Α’) «Παράνομη είσοδος-έξοδος από τη χώρα». Συγκεκριμένα, σε έλεγχο που διενεργήθηκε στον νότιο λιμένα Πατρών, ο ανωτέρω κατείχε και επέδειξε πλαστό ταξιδιωτικό έγγραφο, με σκοπό να μεταβεί παράνομα στο εξωτερικό. Σε περαιτέρω έλεγχο σε βάση δεδομένων, διαπιστώθηκε η ύπαρξη καταχώρησης για τον 27χρονο με το μέτρο «Άρνηση εισόδου και διαμονής υπηκόου τρίτης χώρας σε έδαφος SCHENGEN». Προανάκριση διενεργείται από το Κεντρικό Λιμεναρχείο Πατρών.

*****

Τις πρωινές ώρες σήμερα, στελέχη του Γραφείου Ασφάλειας του Κεντρικού Λιμεναρχείου Μυτιλήνης προέβησαν στη σύλληψη ενός 26χρονου αλλοδαπού (υπηκόου Συρίας) και ενός 17χρονου αλλοδαπού (υπηκόου Αιγύπτου) για παράβαση του άρθρου 394 του Π.Κ. (Αποδοχή και διάθεση προϊόντων εγκλήματος), του άρθρου 46 του Π.Κ. (Ηθική αυτουργία) καθώς και του Ν. 5038/263 (Νέος κώδικας μετανάστευσης). Ειδικότερα, σε έλεγχο που διενεργήθηκε από τα ανωτέρω στελέχη στο λιμάνι της Μυτιλήνης κατά την αποβίβαση από ένα επιβατηγό – οχηματαγωγό (Ε/Γ-Ο/Γ) πλοίο προερχόμενο από Πειραιά και Χίο, εντοπίστηκε ο 26χρονος να κατέχει επιμελώς κρυμμένη εντός των εσωρούχων του, μία (1) πλαστή κάρτα αιτούντος ασύλου αλλοδαπού την οποία θα διέθετε, κατά δήλωσή του, στον 17χρονο έναντι χρηματικής αμοιβής. Από το Κεντρικό Λιμεναρχείο Μυτιλήνης που διενεργεί την προανάκριση, κατασχέθηκε το πλαστό έγγραφο και δύο (2) συσκευές κινητής τηλεφωνίας.

*****

Συνέχεια ενημέρωσης:
Αναφορικά με τον εντοπισμό και την διάσωση 44 αλλοδαπών στη θαλάσσια περιοχή νότια της Γαύδου, τις μεσημβρινές ώρες χθες, συνελήφθη ένας 18χρονος αλλοδαπός (υπήκοος Νοτίου Σουδάν) για παράβαση του Ν. 3386/2005 («Παράνομη είσοδος στη χώρα»), του Ν. 5038/23 («Διευκόλυνση»), του Ν. 5275/2026 («Προώθηση πολιτικών νόμιμης μετανάστευσης»)και του άρθρου 306 του Π.Κ. («Έκθεση»), καθώς αναγνωρίστηκε από τους υπόλοιπους αλλοδαπούς επιβαίνοντες της λέμβου ως ο διακινητής που τους μετέφερε από το Τομπρούκ της Λιβύης στην Ελλάδα. Προανάκριση διενεργείται από το Κεντρικό Λιμεναρχείο Χανίων.

*****

Τις πρωινές ώρες σήμερα, ενημερώθηκε η Λιμενική Αρχή της Μυτιλήνης για τροχαίο ατύχημα που σημειώθηκε επί της Χερσαίας Ζώνης Λιμένα, όταν δίκυκλο όχημα με οδηγό έναν 72χρονο ημεδαπό συγκρούστηκε με Ε.Ι.Χ. όχημα που οδηγούσε μία 53χρονη ημεδαπή. Από το περιστατικό τραυματίστηκε ο 72χρονος, ο οποίος μεταφέρθηκε με ασθενοφόρο όχημα του ΕΚΑΒ στο Γενικό Νοσοκομείο Μυτιλήνης «ΒΟΣΤΑΝΕΙΟ» για διενέργεια ιατρικών εξετάσεων. Από το Κεντρικό Λιμεναρχείο Μυτιλήνης που διενεργεί την προανάκριση, συνελήφθη η 53χρονη για παράβαση του άρθρου 314 του Π.Κ. «Σωματική βλάβη από αμέλεια».

*****

Με μέριμνα του Κέντρου Επιχειρήσεων του Λιμενικού Σώματος – Ελληνικής Ακτοφυλακής διακομίστηκε, από το λιμάνι της Καλολίμνου στο λιμάνι της Καλύμνου, με Περιπολικό σκάφος Λ.Σ.-ΕΛ. ΑΚΤ., μία 21χρονη, η οποία έχρηζε άμεσης νοσοκομειακής περίθαλψης.

